Punkentsefaliit

Punkentsefaliit on 2002. aastal Saaremaal loodud Eesti punkbänd. [viide?] Indrek Paas – vokaal (alates 2002) Kurmet Kahju – kitarr, taustavokaal (alates 2002) Märt Jerve – basskitarr (alates 2016) Priidu Peegel – trummid (alates 2007) Siim Suurkivi – kitarr (2002–2004) Marko Ots – (2002–2004, 2009) Ardi Õispuu – trummid (2005–2007), basskitarr (2004) Madis Merk – basskitarr (2005), taustavokaal (2009–2010) Kaisa Ling – viiul (2004–2006, 2009) Andre Nõu – basskitarr (2006–2010, 2016) Jüri Ge – kitarr (2010–2012) Liisa Soomer – vokaal (2011–2013) Ando Õispuu – basskitarr (2004–2015)[viide?] Bändi sünnipäevaks loetakse 1. aprilli 2002, kuna bändiliikmed arvasid ekslikult, et see kuupäev on Jean-Claude Van Damme sünnipäev ning seega hea põhjus bändi alustamiseks. Algusaja looming koosnes peamiselt Indreku loodud lugudest, mida osaliselt kasutati ka tema varasemas bändis Organiseerimiskomitee. 2003. aastal salvestati Orissaare Gümnaasiumi ruumides esimene demoalbum Nekrofiilia. Demoalbumit esitleti suhteliselt ebaõnnestunult sama aasta aprillis Laimjala kultuurimajas, kus laulja joobe tõttu suudeti esitada vaid paar lugu. 2004. aastal kutsuti bändi ühte lugu viiulil toetama Kaisa Ling, kes peale seda vahelduva eduga kontsertidel ka muid lugusid viiulipartiidega vürtsitas. Samal aastal avaldati Punkentsefaliidi lood "5 väikest kutsupoega" ning "Talvel parmudel on külm" punkkogumikel "Punk on surn'd" 5 ja Mätta Fondi 25 Kuldset lööklaulu 6 osa. 2005. ja 2006. aastal salvestati stabiilseks muutunud koosseisuga Orissaare kultuurimaja prooviruumis demoalbumid Fuck You Pinocchio ning Maanteepervar, mida levitati peamiselt CD-Ridel. 2006. aastal lahkus bändist Ardi ning kogu 2007. aasta vältel toimus bändis seisak, mil ei toimunud ühtegi kontserti ning keskenduti vaid uute lugude kirjutamisele. Kuna plaaniti hakata salvestama oma esimest stuudioalbumit ning bändis trummarit ei olnud, paluti stuudio tarbeks trummipartiisid sisse mängima varem Muhu metal-bändides Imp ja Maleva trumme mänginud Priidu Peegel, kes seejärel jäigi bändi. 2008. aasta jaanuaris läks Punkentsefaliit Alar Aigro stuudiosse salvestama oma esimest albumit. 2009. aasta sügisel ilmus 15 looga album Haigused farmis, millele järgnes üle Eesti tihedam kontserttegevus. Sama aasta lõpul avaldati raadiosinglina albumi jaoks viimasena salvestatud lugu "Jõulud on üks kord aastas" ning tehti punkaeroobikat Ühendatud Ürgmeeste DVD esitlusel. Meediakünnist ületati peamiselt veidrate esinemisriiete valikutega, Jan Uuspõllu lemmikbändiks olemisega või skandaalse intervjuuga. 2010. salvestati lugu "Muldonni vanamees", mis ilmus Trash Can Dance välja antud kogumikul "Sügis". Loos teeb esimest korda kaasa kitarrist Jüri Ge, kes värvati bändi peale vägagi ebaõnnestunud kontserti Lelles, Veebruari Alternatiivil. 2011. aasta alguses hakati Aigro Stuudios uue albumi materjali salvestama. Kuna bänd jätkas kahe kitarristiga, muutusid nii lood kui helikeel tunduvalt keerukamaks. Bändi stiilinimetusteks hakati foorumites pakkuma nii läbucore'i kui kardaanipunki. 2011. avaldati albumi esiksinglina lugu "Vajan sponsorit". 2012. aastal ilmus teine album Süsimustad mõtted, kus esmakordselt kasutati lisaks meesvokaalile ka naisvokaali, mistõttu tuli bändi paariks aastaks püsivalt Liisa Soomer. Aasta lõpus lahkus bändist Jüri, millele järgnes mõningane tagasilangus nii loomingus kui kontserttegevuses - järgneval paaril-kolmel aastal anti vaid paar kontserti aastas. 2013. aastal andis Trash Can Dance välja lugude kontsertversioonidest ning paarist demost koosneva kasseti "Laivi Laps (live)", mida toodeti vaid 30 tk ning mis müüdi kiiresti läbi. Traditsiooniks muutus ansambli sünnipäevakontsertide korraldamine peamiselt Saaremaal. 2015. ja 2016. aastal salvestati omal käel lühialbum Spordimehe geenid, mis sisaldas nii uuemaid kui varasematelt demoplaatidelt tuttavaid lugusid. Lindistamine toimus nii Tagavere seltsimajas, Orissaares Kuke stuudios, bändiliikmete elutubades kui ka Ruhnu saarel. Lisaks tavapärastele pillidele kasutati seekord nii ksülofoni kui süntesaatorit. Ando oli selleks ajaks bändist lahkunud ning basskitarri mängisid vaheldumisi Andre Nõu ning Märt Jerve, kellest viimane jäigi püsiliikmena bändi. 2017. aastal avaldati Punkentsefaliidi 15. sünnipäeva puhul kogumikalbum "15 aastat haigusi", mis sisaldas seni ilmunud stuudioalbumite lugude paremikku ning kahte 2017. aastal Aigro Stuudios salvestatud uut lugu: "Kägistatud kääbus" ja "Skype Love". Saabus jälle loominguline paus, mõne aasta jooksul anti vaid paar kontserti ning tegeleti uue materjaliga. 2020. aastal kaverdas Tartu nu-punk ansambel Puberteet lugu "16 kilone põnn" oma kaverialbumil "Yo Me Ei Ole Puberteet" Koroonaajal kirjutatud materjaliga siirduti 2021. aastal Linnahalli Walter Productionsi stuudiosse, kus asuti Karl Kortsu käe all uue albumi tarbeks trumme sisse mängima. Kitarride ja vokaalide salvestamiseks liiguti Eesti Teatri- ja Muusikaakadeemia ruumidesse ning bändi 20. sünnipäevaks avaldati album "Nali on läbi". Albumi kujundas jällegi bändi ihukunstnikuks kujunenud Das Grauenkunstinstitut, kelle kujundatud on pea kõik seni ilmunud albumid, särgid ning promomaterjal. Haigused farmis (2009) Süsimustad mõtted (2012) Nali on läbi (2022) "Spordimehe geenid" (2016) "Laivi Laps (live)" (2013) "15 aastat haigusi" (2017) "Nekrofiilia" (2003) "Fuck You Pinocchio" (2005) "Maanteepervar" (2006) "Talvel parmudel on külm" kogumikus "Mätta fond 6" (Mätta Fond, 2004, CD) "5 väikest kutsupoega" kogumikus "Punk on surn'd VI" (Fucking Cunt Records, 2004, CD/MC) "Muldonni vanamees" kogumikus Trash Can Dance "Sügis" (TCD, 2010, CD) "Kaisa Ling", Vikipeedia, 12. oktoober 2022, vaadatud 9. jaanuaril 2023 "Andeka eestlanna kirge täis bluusiajamasin". Maaleht. Vaadatud 9. jaanuaril 2023. "Punkentsefaliit - arvatavasti Saaremaa skandaalseim punkbänd". Eesti Päevaleht. Vaadatud 15. märtsil 2024. "„Oksendasin prügikasti ja ajasin püksid maha..."". Nelli Teataja. Vaadatud 15. märtsil 2024. https://www.discogs.com/release/6910918-Various-Punk-On-Surnd-VI https://www.discogs.com/release/5886180-Various-M%C3%A4tta-Fondi-25-Kuldset-L%C3%B6%C3%B6klaulu-6-Osa https://www.discogs.com/release/11197719-Punkentsefaliit-J%C3%B5ulud-On-%C3%9Cks-Kord-Aastas "Ürgmehed esitlesid DVDd punkaeroobika saatel". Elu24. 10. detsember 2009. Vaadatud 15. märtsil 2024. "FOTOD: Jan Uuspõllu lemmikbänd esines aluspükstes". Kroonika. Vaadatud 15. märtsil 2024. "Meie Maa 5 veebruar 2014 — DIGAR Eesti artiklid". dea.digar.ee. Vaadatud 15. märtsil 2024. Kadi Raadio intervjuu ans. Punkentsefaliit kuula lõpuni!, vaadatud 15. märtsil 2024 https://www.discogs.com/release/2754356-Various-S%C3%BCgis https://sky.ee/rockfm/puberteet-avaldab-sel-nadalal-cover-ep-yo-me-ei-ole-puberteet "Ansambel Punkentsefaliit hoiatab jõuluajaga kaasneva ajupesu eest". Muusika ja live. 18. detsember 2009. Vaadatud 9. jaanuaril 2023. "Punkansambel Punkentsefaliit avaldas oma esimese stuudioalbumi". Kroonika. Vaadatud 9. jaanuaril 2023. "Punkentsefaliit "Haigused farmis"". Eesti Ekspress. Vaadatud 9. jaanuaril 2023. "Punkentsefaliit avaldas oma süsimustad mõtted". Muusika ja live. 18. märts 2012. Vaadatud 9. jaanuaril 2023. "Nali läbi! Huumoribändina tuntud Punkentsefaliit lubab uuel albumil laulda vaid tõsistest teemadest". Rock FM. Vaadatud 9. jaanuaril 2023. "Punkentsefaliit – Nali on läbi (2022) | Müürileht". Vaadatud 9. jaanuaril 2023. Facebook Instagram Bandcamp Soundcloud Spotify